b'\n_START_ARTICLE_\nEric Sogard\n_START_SECTION_\nLjubiteljska kariera in izobrazba\n_START_PARAGRAPH_\nSogard je hodil na srednjo \xc5\xa1olo Thunderbird High School v mestu Phoenix, Arizona, nato pa je obiskoval Arizona State University, kjer je diplomiral iz veterine. Med svojim srednje\xc5\xa1olskim obdobjem si je prislu\xc5\xbeil \xc5\xa1tevilna priznanja odli\xc4\x8dnosti in podrl mnoge rekorde svoje \xc5\xa1ole. Bil je tudi odli\xc4\x8den nogometa\xc5\xa1, njegova bodo\xc4\x8da univerza pa mu je ponujala tako \xc5\xa1portne kot akademske \xc5\xa1tipendije._NEWLINE_Eric je kot \xc4\x8dlan ekipe v letih 2006 in 2007 bil razgla\xc5\xa1en kot eden najbolj\xc5\xa1ih v ZDA. Leta 2006 je igral na ve\xc4\x8d razli\xc4\x8dnih polo\xc5\xbeajih, leto kasneje pa se ustalil na drugi bazi. Svojo univerzitetno kariero je zaklju\xc4\x8dil s 15. najvi\xc5\xa1jim odbijalskim povpre\xc4\x8djem v zgodovini \xc5\xa1ole (0,371). Je \xc4\x8dlan Ekipe desetletja \xc5\xa1ole v letih 2000\xe2\x88\x922009. Prav tako je bil razgla\xc5\xa1en za Obrambnega igralca leta s strani konference Pacific 10._NEWLINE_Leto 2007 je zaklju\xc4\x8dil kot \xc4\x8dlan elitne pe\xc5\xa1\xc4\x8dice igralcev v zgodovini \xc5\xa1ole, ki so v enem letu z ve\xc4\x8d kot 100 udarci v polje imeli odbijalsko povpre\xc4\x8dje 0,400 ali ve\xc4\x8d. Prav tako je v letih 2006\xe2\x88\x922007 bil med vodilnimi v konferenci v povpre\xc4\x8dju dose\xc5\xbeene baze. S svojo ekipo je ostal do junija 2007.\n_START_SECTION_\nSan Diego Padres\n_START_PARAGRAPH_\nSogard je bil prvi med svojimi soigralci iz Arizone, ki je bil izbran na naboru lige MLB leta 2007. Izbran je bil v 2. krogu, s skupno 81. izbiro so ga izbrali predstavniki ekipe San Diego Padres. Leta 2008 je igral na Tekmi vseh zvezd stopnje Single-A. Leta 2009 ga je med igranjem v San Antoniu spletna stran Scout.com ocenila kot enega najbolj obetavnih odbijalcev v klubu. Eric je prav tako igral na Tekmah vseh zvezd na stopnji Double-A v letu 2009 na polo\xc5\xbeajih druge baze in imenovanega odbijalca in na stopnji Triple-A leta 2011, v letu, katerem je v svoji ligi imel vodilno lovilsko povpre\xc4\x8dje med bli\xc5\xbenjimi zaustavljalci.\n_START_SECTION_\nOakland Athletics\n_START_PARAGRAPH_\n16. januarja 2010 je bil Sogard skupaj z Kevinom Kouzmanoffom poslan k ekipi Oakland Athletics, v San Diego pa sta bila poslana Scott Hairston in Aaron Cunningham. Sogard je sezono 2010 kon\xc4\x8dal kot eden doslednej\xc5\xa1ih igralcev podru\xc5\xbenice na stopnji Triple-A v Sacramentu in je postal eden izmed t. i. "septembrskih povi\xc5\xa1anj". 23. avgusta 2011 je Sogard odbil svoj prvi doma\xc4\x8di tek kariere. Dovolil mu ga je takratni \xc4\x8dlan ekipe New York Yankees (in zdaj\xc5\xa1nji soigralec) Bartolo Col\xc3\xb3n.'